b'\n_START_ARTICLE_\nBabelst\xc3\xa5rnet\n_START_PARAGRAPH_\nBabelst\xc3\xa5rnet var if\xc3\xb8lge Bibelen et t\xc3\xa5rn, der blev bygget i Babylon af en forenet menneskehed for at n\xc3\xa5 himlen. Beretningen st\xc3\xa5r i Det Gamle Testamente i 1. Mosebog kap. 11 vers 1-9._NEWLINE_Men Gud vidste, at hvis menneskene gik sammen, var intet umuligt for dem, s\xc3\xa5 han s\xc3\xb8rgede for at forvirre sproget blandt de enstalende mennesker. I vers 6-7 sagde han: "Se, de er \xc3\xa9t folk med samme sprog. N\xc3\xa5r de begynder at handle s\xc3\xa5dan, vil intet af det, de planl\xc3\xa6gger, v\xc3\xa6re umuligt for dem. Lad os stige derned og forvirre deres sprog, s\xc3\xa5 de ikke forst\xc3\xa5r hinanden." Det fik arbejdet til at g\xc3\xa5 i st\xc3\xa5, og mennesker spredte sig til fjerne egne af kloden._NEWLINE_Denne beretning er biblens svar p\xc3\xa5 hvorfor der er opst\xc3\xa5et forskellige sprog.'